གོང་གི་སྟ་གོན་ཐམས་ཅད་འགྲུབ་ནས་གྱང་རྡུང་བར།གྱང་དཔོན་གྱི་བཀོད་པ་ལ་བརྟེན་ནས་བྱ་ལ།གྱང་གི་རྒྱ་ཆེ་ཆུང་དང་།གཅུན་ཚད།མཐུད་སྟངས།བཟོ་བཅོས་ཐམས་ཅད་གྱང་དཔོན་གྱི་ངག་བཀོད་ལྟར་བྱ་ལ།གྱང་དཔོན་གྱིས་ཚད་མི་འཕྱུག་པ་ནི་གནམ་ཐིག་དང་།ཐིག་སྐུད།ཉམས་མྱོང་བཅས་ཀྱིས་བྱ།ཚོམས་ཆེན་སོགས་ཀྱི་གྱང་རྒྱ་ཆེན་པོའི་རིགས་ལ་གྱང་དཔོན་བཟང་བོ་གལ་ཆེ་སྟེ།ཐིག་ལེན་དང་བཟོ་བཀོད་ལ་མ་མཁས་ན།གྱང་གི་དབུས་འབུར་ལ་ཟུར་གཅུན་པ་དང་།དབུས་ཀྱོང་ཞིང་ཟུར་ཕྱི་ཕྱོགས་སུ་ཤོར་བ་དང་།གཅིན་ཚོད་མ་ཟིན་པས་མཐོ་སར་རྒྱ་ཆུང་བ་སོགས་ཏེ།ཚབས་ཆེ་ལ་གྱང་རྡིབ་པའི་ཉེན་ཁའང་ཡོད་དོ།།